stanford-oval/wikipedia huggingface dataset:
Kajkaavi

| Kajkaavi |
| --- | --- |
 Kajkaavin puhealue merkattu violetilla
Oma nimi:  kajkavščina
Muu nimi:  kajkavski
Tiedot
Alue:  Keski-Kroatia, Gorski Kotar, Istria
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  eteläslaavilaiset kielet
ISO 639-3:  kjv
 Ohje 
Kajkaavi (substantiivi kajkaaviksi: kajkavščina; štokaaviksi adjektiivi: kajkavski, substantiivi: kajkavica tai kajkavština) on kroatian kielen murre, jota puhutaan pääasiassa Keski-Kroatiassa, Gorski Kotarin alueella ja Pohjois-Istriassa.
Jo kauan on kiistelty, onko kajkaavi serbokroaatin murre vai täysin oma kieli, sillä se on vain osittain ymmärrettävää muiden kroatian murteiden puhujille ja sillä on enemmän yhtäläisyyksiä slovenian (erityisesti Prekmurjen murteen) kanssa ääntämyksen ja sanaston kannalta. Monet merkittävät kroatialaiset kielitieteilijät pitävät kajkaavia omana kielenään, jolla on omat vakiintuneet murteensa ja dokumentoitua kirjallisuutta. Kroatialainen kielitieteilijä Stjepan Ivšić on käyttänyt todisteena kajkaavinkielistä sanastoa ja korostusta, joka poikkeaa merkittävästi standardikroatiasta. Joka tapauksessa kielitieteilijöiden välillä on yksimielisyys siitä, että kajkaavi ei kuulu samaan murreryhmään štokaavin ja serbokroaatin kanssa ja että se on läheisempää sukua slovenian kielelle, jonka kanssa se jakaa huomattavan määrän sanastoa. Kajkaavilla on alhainen keskinäinen ymmärrettävyys štokaavin murteen kanssa, johon kroatian kirjakieli perustuu. Kielitieteilijä Josip Silić, yksi tärkeimmistä tekijöistä kroatian kielen standardisoinnissa, tunnustaa myös kajkaavin omaksi kielekseen, joilla on eri morfologia, syntaksi ja fonologia kuin virallisella kroatian kielellä. Vuodesta 2015 alkaen, historiallisella kajkaavin kielellä on erillinen ISO 639-3 – koodi - kjv. Eräät järjestöt yrittävät jatkuvasti laajentaa kielen tunnustamista ja statusta, joka on toistaiseksi johtanut valinnaisten oppiaineiden opetukseen kajkaaviksi joissakin osissa Kroatiaa sekä edellä mainitun ISO-koodin luomiseen.
Termi kajkaavi johtuu kielen kysyvästä pronominista kaj (mitä, mikä). Muut tärkeimmät kroatian murteet saavat myös nimensä kielten kysymyspronomineista. Pronominit ovat kuitenkin vain yleisiä viitteitä eivätkä ne toimi kunkin murteen todellisina tunnisteina. Jotkin kajkaavin murteet käyttävät kysymyspronominina sanaa ča, jota yleensä käytetään čakaavin murteessa. Näissä murteissa nimessä esiintyvä pronomini on yleensä käytetyin kyseisessä murteessa.
Pohjois-Kroatian ulkopuolella murretta puhutaan myös Itävallan Burgenlandissa ja useiden eksklaavien alueella Unkarissa pitkin Itävallan ja Kroatian rajaa, sekä Romaniassa. Vaikka kajkaavin puhujat ovat pääasiassa kroaatteja ja kajkaavia pidetään serbokroaatin murteena, sen lähin sukulainen on kuitenkin sloveenin kieli. Kajkaavi on osa murrejatkumoa, jossa ovat myös sloveeni ja čakaavi.
Aiheesta muualla

Kuvia tai muita tiedostoja aiheesta Kajkaavi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kajkavian – 4.3.2017 versio
Käännös suomeksi
Kansantaloudellinen Yhdistys

Kansantaloudellinen Yhdistys oli vuosina 1884–2008 toiminut suomalainen tieteellinen seura. Se yhdistyi vuoden 2009 alussa Taloustieteellisen Seuran kanssa, jolloin syntyi nykyinen Taloustieteellinen Yhdistys.
Kansantaloudellinen Yhdistys aloitti toimintansa 1880-luvulla yksityisenä keskustelukerhona ja se perustettiin virallisesti vuonna 1884. Alkuaikoina yhdistyksen muodosti lähinnä samoin ajattelevien vanhasuomalaisten piiri. Kansantaloudellisen Yhdistyksen keskeinen toimintamuoto on ollut suomenkielinen julkaisutoiminta: vuonna 1904 aloitti toimintansa yhdistyksen oma lehti Yhteiskuntataloudellinen Aikakauskirja, jonka nimi muutettiin Kansantaloudelliseksi aikakauskirjaksi vuonna 1929. Yhdistyksen ensimmäinen esimies oli Yrjö-Sakari Yrjö-Koskinen (1892). Esimiehinä toimivat myös muun muassa Juho Kusti Paasikivi (1908, 1925, 1930 ja 1931) ja Risto Ryti (1926). Mauno Koivisto oli johtokunnan jäsenenä vuodet 1966–1968.
Kaarlo Ahto

Kaarlo Aukusti Ahto, sukunimi vuoteen 1900 Henriksson (4. maaliskuuta 1875 Kaarina – 1. joulukuuta 1947) oli suomalainen merikapteeni ja merenkuluntarkastaja.
Kaarlo Ahton vanhemmat olivat työmies Henrik Henriksson ja Vilhelmina Johansson. Ahto suoritti merikapteeni- ja höyrylaivapäällikkötutkinnot 1902 sekä opettajakokeet 1907. Hän teki opintomatkan Keski-Eurooppaan vuonna 1912.
Ahto työskenteli koti- ja ulkomaisilla aluksilla vuosina 1892–1905. Hän oli Rauman merikoulun apulaisopettajana 1906–1907 ja Koiviston merimieskoulun johtajana 1908–1918. Ahto oli sitten merenkuluntarkastajana Oulun piirissä 1918–1920, Vaasan-Oulun piirissä 1920–1934 ja Turun piirissä 1934–1937. Ahto toimi viimeksi merenkulun ylitarkastajana 1937–1939 ja merikelpoisuudentarkastajana Turussa 1939–1947. Hän oli myös Koiviston säästöpankin kamreerina 1916 ja Koiviston puhelinyhtiön toimitusjohtajana 1915–1918.
Kaarlo Ahto oli naimisissa vuodesta 1901 Martta Sofia Wigeliuksen (k. 1947) kanssa. Kaarlo Ahton veli oli turkulainen pankkimies ja kunnallisneuvos Antti Raita.
Julkaisuja

Nimellä K. A. Ahto:
Signaaliopas: signaalivaihto lipuilla, semafoorilla ja Morsen signaaleilla kansainvälisen signaalikirjan määräyksien mukaan, sekä Morsen signaaleilla British Signal manual'in mukaan. Tekijä, Viipuri 1913, 2. korj. painos nimellä Signaaliopas: signaalivaihto lipuilla, semafoorilla ja Morsen signaaleilla kansainvälisen signaalikirjan määräyksien mukaan: esimerkeillä valaistu. Valtioneuvosto, Helsinki 1927
Merenkulkuopas: ohjeita rannikko- ja sisävesilaivureille sekä urheilupurjehtijoille. Otava 1926
Kauppa-alusten asioimisopas: ohjeita nuorille laivapäälliköille ja muille kauppamerenkulun kanssa kosketuksiin joutuville henkilöille. Tekijä, Vaasa 1929
João Rafael Kapango

| Henkilötiedot |
| --- | --- | --- |
Syntymäaika: 14. syyskuuta 1975 (ikä 49)
Syntymäpaikka: Maputo, Mosambik
Pelipaikka: Maalivahti
Pituus: 192 cm
Seura
Seura:  Ferroviário de Maputo
Seurat
| Vuodet | Seura | O (M) |
| 1995–2004 2004–2012 2012– |  Ferroviário de Maputo  Al-Tersana  Ferroviário de Maputo | 87 (0) |
Maajoukkue
| 2000– |  Mosambik | 47 (0) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2013.  Maajoukkueuran tilastot päivitetty 8. heinäkuuta 2013.
João Rafael Kapango (s. 14. syyskuuta 1975 Maputo) on mosambikilainen jalkapallomaalivahti. Hän edustaa Mosambikin pääsarjassa Ferroviário de Maputoa.
Ura

Kapango aloitti ammattilaisuransa kotimaassaan, jossa hän pelasi viisi kautta Ferroviário de Maputossa. Sittemmin Kapango siirtyi Egyptiin Al-Tersanan joukkueeseen vuonna 2004. Hän vietti seurassa  kahdeksan kautta, kunnes palasi takaisin vanhaan seuraansa Ferroviário de Maputoon.
Ura > Maajoukkueura

Kapango on edustanut Mosambikin maajoukkuetta vuodesta 2000 lähtien yhteensä 29 ottelun verran. Hän oli maansa ykkösvahti vuoden 2010 Afrikan kisoissa.
Jääkiekon SM-liigakausi 2003–2004

| --- | --- |
Järjestyksessä:  29.
Joukkueita:  13
Runkosarja
Runkosarja alkoi:  12. syyskuuta 2003
Runkosarja päättyi:  5. maaliskuuta 2004
Voittaja:  TPS
Pistepörssin voittaja:   Timo Pärssinen (HIFK)
Paras pelaaja:   Timo Pärssinen (HIFK)
Pudotuspelit
Päiväys:  7. maaliskuuta – 11. huhtikuuta
Mestari:  Kärpät
Hopeaa:  TPS
Pronssia:  HIFK
Paras pelaaja:   Niklas Bäckström (Kärpät) 
Pistepörssin voittaja:   Brett Harkins (HIFK)
 
Alempi sarjataso:  Mestis
 ← 2002–2003 2004–2005 → 
Kausi 2003–2004 oli jääkiekon SM-liigan 29. kausi. Mestaruuden voitti Kärpät, jolle se oli ensimmäinen pariinkymmeneen vuoteen. Tällä kaudella pelattiin ensimmäistä kertaa runkosarjassa sijoille 7–10 tulleiden joukkueiden välillä ns. "villi kortti -kierros" eli arkikielessä "säälipleijarit". Historian ensimmäiseltä villi kortti -kierrokselta jatkoivat puolivälieriin Jokerit ja Blues, taipumaan joutuivat JYP sekä mestaruutta puolustanut Tappara. Tämä oli lisäksi viimeinen kausi, jolloin runkosarjaottelu saattoi päättyä tasapeliin jatkoajan jälkeen.
Runkosarja

| Joukkue | O | V | TP | H | Jav | TM | PM | ME | P | P/O |
| --- | --- | --- | --- | --- | --- | --- | --- | --- | --- | --- |
|  TPS | 56 | 30 | 15 | 11 | 5 | 169 | 112 | +57 | 80 | 1,43 |
|  Kärpät | 56 | 29 | 14 | 13 | 6 | 194 | 129 | +65 | 78 | 1,39 |
|  HIFK | 56 | 30 | 9 | 17 | 3 | 181 | 142 | +39 | 72 | 1,29 |
|  HPK | 56 | 27 | 12 | 17 | 3 | 162 | 122 | +40 | 69 | 1,23 |
|  Lukko | 56 | 24 | 14 | 18 | 3 | 154 | 127 | +27 | 65 | 1,16 |
|  Ilves | 56 | 24 | 12 | 20 | 5 | 159 | 148 | +11 | 65 | 1,16 |
|  Jokerit | 56 | 23 | 14 | 19 | 4 | 131 | 120 | +11 | 64 | 1,14 |
|  Tappara | 56 | 24 | 9 | 23 | 2 | 158 | 145 | +13 | 59 | 1,05 |
|  Blues | 56 | 18 | 15 | 23 | 5 | 134 | 139 | -5 | 56 | 1,00 |
|  JYP | 56 | 18 | 14 | 24 | 2 | 138 | 166 | -28 | 52 | 0,93 |
|  Ässät | 56 | 17 | 12 | 27 | 4 | 140 | 186 | -46 | 50 | 0,89 |
|  SaiPa | 56 | 11 | 12 | 33 | 2 | 127 | 194 | -67 | 36 | 0,64 |
|  Pelicans | 56 | 7 | 12 | 37 | 1 | 110 | 227 | -117 | 27 | 0,48 |
Runkosarja > Runkosarjan pistepörssi

| # | Pelaaja | Joukkue | Ottelut | Maalit | Syötöt | Pisteet | Pisteet/peli |
| --- | --- | --- | --- | --- | --- | --- | --- |
| 1. |  Timo Pärssinen | HIFK | 56 | 32 | 30 | 62 | 1,10 |
| 2. |  Kimmo Kuhta | HIFK | 56 | 31 | 28 | 59 | 1,05 |
| 3. |  Brett Harkins | HIFK | 52 | 10 | 49 | 59 | 1,13 |
| 4. |  Jari Viuhkola | Kärpät | 53 | 25 | 31 | 56 | 1,06 |
| 5. |  Glen Metropolit | Jokerit | 55 | 15 | 35 | 50 | 0,91 |
| 6. |  Jarkko Immonen | JYP | 52 | 23 | 26 | 49 | 0,94 |
| 7. |  Antti Virtanen | JYP | 56 | 18 | 29 | 47 | 0,84 |
| 8. |  Kai Nurminen | TPS | 52 | 23 | 22 | 45 | 0,87 |
| 9. |  Cory Murphy | Ilves | 56 | 18 | 26 | 44 | 0,79 |
| 10. |  Antti Aalto | TPS | 50 | 16 | 28 | 44 | 0,88 |
Runkosarja > Runkosarjan pistepörssi (puolustajat)

| # | Pelaaja | Joukkue | Ottelut | Maalit | Syötöt | Pisteet | Pisteet/peli |
| --- | --- | --- | --- | --- | --- | --- | --- |
| 1. |  Cory Murphy | Ilves | 56 | 18 | 26 | 44 | 0,79 |
| 2. |  Toni Söderholm | HIFK | 56 | 16 | 21 | 37 | 0,66 |
| 3. |  Janne Niskala | Lukko | 55 | 21 | 15 | 36 | 0,65 |
| 4. |  Jari Korhonen | JYP | 53 | 20 | 16 | 36 | 0,68 |
| 5. |  Petri Kokko | SaiPa | 53 | 7 | 25 | 32 | 0,60 |
| 6. |  Jiří Vykoukal | TPS | 48 | 8 | 25 | 31 | 0,65 |
| 7. |  Marko Tuulola | HPK | 54 | 7 | 23 | 30 | 0,56 |
Runkosarja > Runkosarjan pistepörssi (tulokkaat)

| # | Pelaaja | Joukkue | Ottelut | Maalit | Syötöt | Pisteet | Pisteet/peli |
| --- | --- | --- | --- | --- | --- | --- | --- |
| 1. |  Janne Pesonen | Kärpät | 56 | 17 | 13 | 30 | 0,54 |
| 2. |  Valtteri Filppula | Jokerit | 49 | 5 | 13 | 18 | 0,37 |
| 3. |  Petri Kontiola | Tappara | 39 | 4 | 9 | 13 | 0,33 |
| 4. |  Antti-Jussi Miettinen | Ilves | 50 | 3 | 10 | 13 | 0,26 |
| 5. |  Eetu Qvist | SaiPa | 51 | 3 | 10 | 13 | 0,25 |
Runkosarja > Maalivahtien torjuntapörssi (vain yli 20 ottelua pelanneet)

| # | Pelaaja | Joukkue | Ottelut | Päästetyt maalit | Nollapelit | Torjunta % |
| --- | --- | --- | --- | --- | --- | --- |
| 1. |  Niklas Bäckström | Kärpät | 43 | 87 | 7 | 93,57 |
| 2. |  Joni Puurula | HPK | 33 | 69 | 4 | 92,72 |
| 3. |  Petri Vehanen | Lukko | 45 | 97 | 5 | 92,50 |
| 4. |  Pasi Häkkinen | Jokerit | 46 | 101 | 5 | 92,19 |
| 5. |  Mika Lehto | Tappara | 46 | 111 | 3 | 92,01 |
Pudotuspelit > Pronssiottelu

| HIFK - HPK |
| --- | --- | --- | --- |
| 7. huhtikuuta | HIFK | HPK | 3–1 |
HIFK:lle pronssia.
Pudotuspelit > Loppuottelut

| TPS - Kärpät |
| --- | --- | --- | --- |
| 6. huhtikuuta | TPS | Kärpät | 1–2 |
| 8. huhtikuuta | Kärpät | TPS | 4–3 ja. |
| 9. huhtikuuta | TPS | Kärpät | 5–0 |
| 11. huhtikuuta | Kärpät | TPS | 1–0 ja. |
Kärpät mestariksi voitoin 3–1.
Lopputulokset

| Sija | Joukkue |
| --- | --- |
: Kärpät
: TPS
: HIFK
4.: HPK
5.: Lukko
6.: Ilves
7.: Jokerit
8.: Blues
9.: Tappara
10.: JYP
11.: Ässät
12.: SaiPa
13.: Pelicans
Palkitut

| 0 | 1 | 2 | 3 |
| --- | --- | --- | --- |
| palkinto | ansio | voittaja | joukkue |
| Unto Wiitala -palkinto | paras erotuomari |  Timo Favorin | - |
| Pentti Isotalo -palkinto | paras linjatuomari |  Stefan Fonselius | - |
| Kalevi Numminen -palkinto | paras valmentaja |  Kari Heikkilä | Kärpät |
| Jarmo Wasaman muistopalkinto | kauden tulokas |  Janne Pesonen | Kärpät |
| Urpo Ylönen -palkinto | paras maalivahti |  Niklas Bäckström | Kärpät |
| Raimo Kilpiö -palkinto | herrasmiespelaaja |  Kimmo Kuhta | HIFK |
| Pekka Rautakallio -palkinto | paras puolustaja |  Toni Söderholm | HIFK |
| Jari Kurri -palkinto | pudotuspelien paras pelaaja |  Niklas Bäckström | Kärpät |
| Matti Keinonen -palkinto | tehopelaaja |  Jari Viuhkola | Kärpät |
| Aarne Honkavaara -palkinto | paras maalintekijä |  Timo Pärssinen | HIFK |
| Veli-Pekka Ketola -palkinto | pistepörssin voittaja |  Timo Pärssinen | HIFK |
| Lasse Oksanen -palkinto | runkosarjan paras pelaaja |  Timo Pärssinen | HIFK |
| Harry Lindbladin muistopalkinto | runkosarjan voittaja | TPS | - |
| Kanada-malja | Suomen mestari | Kärpät | - |
| Mestarijoukkueen valmentajapalkinto | mestarijoukkueen valmentaja |  Kari Heikkilä | Kärpät |
| Aaro Kivilinnan muistopalkinto | paras seura | TPS | - |
Aiheesta muualla

YLE Elävä arkisto: TPS - Kärpät 2004 (Arkistoitu – Internet Archive)
Jääkiekon SM-liigan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1970-luku |  |  |  |  |  | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2020-luku | 2020–21 | 2021–22 | 2022–23 | 2023–24 |  |  |  |  |  |  |
Jäkälänapalakki

| Jäkälänapalakki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Jäkälänapalakit Lichenomphalia
Laji::  hudsoniana
Kaksiosainen nimi
 Lichenomphalia hudsoniana  (H.S. Jenn.) Redhead, Lutzoni, Moncalvo & Vilgalys 
Katso myös
   Jäkälänapalakki Wikispeciesissä   Jäkälänapalakki Commonsissa 
Infobox OKNimi-testi OK: 
Jäkälänapalakki, aiemmin vihersuomujäkälä (Lichenomphalia hudsoniana) on Suomessa luonnonvaraisena kasvava jäkälänapalakkilaji. Se on sekovartinen jäkälien tapaan ja koostuu vahakkaisiin luettavasta sienisolukosta sekä Coccomyxa-suvun yksisoluisesta viherleväsolukosta. Jäkälän väri on kalpean aprikoosimainen, sienijalassa on punertavia ja violetteja sävyjä.
Jäkälänapalakkia tavataan toisaalta turpeelta, toisaalta karuhkoilta kasvupaikoilta kuten kivenkoloista ja se on asettunut usein sammalten tai lahoavien kasvinosien sekaan. Suomessa jäkälää tavataan Lapista ja Kuusamon kasvitieteellisen maakunnan alueelta sekä Ahvenanmaalta. Laji pidetään maailmalla arktisena tai arkto-alppisena reliktinä: Näin esimerkiksi Venäjällä, jossa sitä tavataan muun muassa Angaran ja Altain alueilla. Lajia on kuitenkin myös Keski-Euroopassa ja Pohjois-Amerikassa sekä Kiinassa.
Aiheesta muualla

Lajin nimityksiä biolib.cz -sivuston mukaan
Rainar Hakulinen: Jäkäläkasvio WSOY 1963
Laji.fi: Jäkälänapalakki (Lichenomphalia hudsoniana)
UniProt: Taxonomy - Lichenomphalia hudsoniana (englanniksi)
Global Biodiversity Information Facility (GBIF): Lichenomphalia hudsoniana (englanniksi)
Consortium of Lichen Herbaria: Lobarina scrobiculata (englanniksi)
Irish lichens:  Lichenomphalia hudsoniana (englanniksi)
Italic 7.0, The Information System on Italian Lichens: Lichenomphalia hudsoniana (englanniksi)
Juliette and the Licks

Juliette Lewis (2007)
Juliette and the Licks, Eurockéennes 2007
Juliette and the Licks oli punkrock-yhtye, jonka laulajana toimi Hollywood-näyttelijänä tunnettu Juliette Lewis. Muita yhtyeen jäseniä olivat Todd Morse (H2O), Kemble Walters, basisti Paul Ill sekä rumpali Jason Morris. Tunnetuimmat kappaleet "You're Speaking My Language", "Hot Kiss" sekä "Got Love To Kill".
Yhtye tuli tunnetuksi räjähtävistä live-esiintymisistään ja Juliette Lewisin persoonallisesta lavashowsta. Yhtye hajosi vuonna 2009. Juliette and the Licks esiintyi myös Suomessa Euroopan kiertueensa aikana.
Diskografia > Albumit

...Like a Bolt of Lightning (EP, 2004)
You're Speaking My Language (2005)
Four on the Floor (2006)
Diskografia > Singlet

| Vuosi | Nimi | Listasijoitus> US Hot 100 | Listasijoitus> US Modern Rock | Listasijoitus> US Mainstream Rock | Listasijoitus> UK Singles Chart | Albumi |
| --- | --- | --- | --- | --- | --- | --- |
| 2005 | "You're Speaking My Language" | - | - | - | #35 | You're Speaking My Language |
| 2005 | "Got Love To Kill" | - | - | - | #56 | You're Speaking My Language |
| 2006 | "Hot Kiss" | - | - | - | #50 | Four On The Floor |
| 2006 | "Sticky Honey" | - | - | - | #57 | Four On The Floor |
Aiheesta muualla

Kuvia tai muita tiedostoja aiheesta Juliette and the Licks Wikimedia Commonsissa
Kirjallisuutta

Janne Hietanen: Juliette And The Licks. Pop-lehti Pop-lehti. Levyjenkeräilijän erikoislehti, ISSN 1456-1964, n:o 29 sivut 36–37.
Sivustot

Official MySpace
Fansite
Brazilian FanClub (Arkistoitu – Internet Archive)
Karhukivi

Karhukivi on kolmen kylän rajapyykki Orimattilassa. Se on suuri siirtolohkare, joka sijaitsee Kukkaramäen kaakkoisjuurella, mäen kaakkoispuolella. Kiven mitat ovat noin neljä kertaa kuusi kertaa kolme metriä. Kivi on toiminut Pakaan, Tönnön ja Viljamaan kylien rajakivenä. Pakaan kylän rajat on määritelty vuonna 1486, jolloin myös Karhukivi mainitaan ensimmäisen kerran kirjallisissa lähteissä. Kivi toimii yhä edelleen kylien rajana.
Karen Asrjan

Karen Asrjan, 2007
Karen Asrjan (arm. Կարեն Ասրյան; 24. huhtikuuta 1980 – 9. kesäkuuta 2008) oli armenialainen shakin suurmestari. Hän voitti Armenian-mestaruuden vuosina 1999, 2007 ja 2008. Hän saavutti voiton myös 37. shakkiolympialaistapahtumassa Torinossa 2006.
Asrjan kuoli sairauskohtaukseen 28-vuotiaana.
Kaarinan VPK

Kaarinan VPK on vapaaehtoinen sopimuspalokunta Turussa. Se toimii Kirkkotiellä Nummenmäessä. Yhdistys perustettiin vuonna 1899. 
Kaarinan VPK toimii Varsinais-Suomen aluepelastuslaitoksen sopimuspalokuntana.
Kaarinan VPK sai 2009 Palosuojelurahaston innovaatiopalkinnon innovaatiosta ”Kokonaisvaltainen vesihuoltotoiminta Varsinais-Suomen pelastuslaitoksen alueella”.
Kalusto

RVS181 - Sammutus- ja Pelastusyksikkö (Scania 114G, vm. 1999) 

RVS183 - Säiliöyksikkö (Scania P380, vm. 2009) 

RVS187 - Miehistönkuljetusyksikkö (VW Transporter, vm. 2019) 

RVS1873 - Erikoisyksikkö, Vesihuolto (Scania P360 4x4, vm. 2013) 

RVS1874 - Erikoisyksikkö, Vesihuolto (MB Sprinter, vm. 2017) 

RVS1893 - Suurtehoruisku (Esteri) 

T871 - Miehistönkuljetusyksikkö (Chevy Van, vm. 1990)
Aiheesta muualla

Kaarinan VPK
Kara Ben Nemsi

Kara Ben Nemsi on henkilöhahmo saksalaisen Karl Mayn seikkailukirjoissa. Hän matkustaa ympäri Ottomaanien valtakuntaa. Hänen apunaan toimii Hadschi Halef Omar.
Kara Ben Nemsi on kirjailijan oma alter ego.
Aiheesta muualla

IMDb: Elokuvia, joissa Kara Ben Nemsi päähenkilönä
Karhukangas

Karhukangas voi tarkoittaa:
Karhukangas, kylä Haapavedellä.
Karhukangas, kylä Muhoksella.
Karhukangas, kylä Pielavedellä.
Karhukangas, kylä Vieremällä.
Karhukankaan rautatieasema Ylivieskassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Karhukangas”, voi hakea sivunnimihaulla, laajalla sivunnimihaulla tai tekstihaulla.
Kaarinan kesäloma
Kirjallisuutta

Sirpa Kivilaakso: Satukuningatar Anni Swan: Elämä ja teokset.  Jyväskylä:  Atena, 2009.  ISBN 978-951-796-561-3.
Aiheesta muualla

Kirjasampo
Kansantanssi- ja musiikkiryhmä Katrilli

|  Katrilli  |
| --- | --- |

Laji: Kansantanssi, kansanmusiikki
Toiminnassa: 1975-
Kotipaikka: Helsinki, Suomi
Kokoonpano: 10-20 tanssijaa, 4 musiikkoa
Kansantanssi- ja musiikkiryhmä Katrilli on Suomen ensimmäinen lähes ammattimainen kansantanssiryhmä. Se on perustettu vuonna 1975, ja siihen kuuluu tanssia säestävä kansanmusiikkiyhtye Katrilli Combo, joka on esiintynyt vuodesta 1991 alkaen myös itsenäisesti.
Ryhmän perustivat  Doris Laine, kansantanssinopettaja Sirkka Viitanen ja tanssikriitikko Irma Vienola-Lindfors, jotka järjestivät pääsykokeet ja kaksivuotisen peruskoulutuksen nuorille tanssijoille. Siihen aikaan kansantanssin ammattikoulutusta ei ollut Suomessa lainkaan. Ryhmän taloutta hoidettiin toiminta-avustusten ja säätiön avulla. Siitä ei kuitenkaan tullut päätoimista työpaikkaa tanssijoille. Säätiö lakkautettiin vuonna 2002 ja Katrilli on sittemmin ollut nuorisoseura. Vuonna 2011 se arvioitiin Suomen Nuorisoseurojen Liiton valtakunnallisessa aikuiskansantanssiryhmien luokittelussa toiseksi korkeimpaan eli Valioluokkaan.
Suomalaisten tanssien lisäksi ryhmä esittää pohjoismaalaisia ja suomensukuisten kansojen kansantansseja sekä paremmin näyttämölle sopivia kansantanssiperinteeseen pohjaavia uusia koreografioita.
Musiikkiryhmä on koko ajan perustunut Sibelius-Akatemian kansanmusiikkiosastolla opiskeleviin ja sieltä valmistuviinn muusikkoihin.
Aiheesta muualla

Katrillin kotisivu
Kalevala-roolipeli

| Kalevala roolipeli |
| --- | --- |
Suunnittelija:  Albert Eric Noth
Julkaisuvuosi:  1995
Tyylilaji:  pöytäroolipeli
Kalevala-roolipeli on suomalainen roolipeli, joka sijoittuu Kalevalasta inspiraationsa saaneeseen Pohjola-nimiseen maailmaan. Peli julkaistiin vuonna 1995 ja sen on kirjoittanut Albert Eric Noth.
Kalevala-roolipeli on perinteinen pöytäroolipeli, jossa yksi osallistuja toimii pelinjohtajana. Muut pelaajat pelaavat tietäjiä, ja heillä on valittavanaan neljä erikoistumisvaihtoehtoa: osaaja, lumoja (sic), loihtia (sic) ja laulaja. Pelissä on yksinkertainen kokemus-, taistelu- ja loitsimissysteemi (jota pelissä kutsutaan loitsun laulamiseksi). Pelaajat voivat halutessaan myös pyytää jumalten apua ja näin joko parantaa tai huonontaa mahdollisuuksiaan onnistua tai epäonnistua seuraavassa toimessaan.
Peli oli pienkustanne, joka sisältää yksinkertaiset säännöt, yhden kuvituskuvan (pelin kansi) ja yhden karttasivun. Tekstissä on paljon kirjoitusvirheitä. Peliin oli alun perin suunniteltu julkaistavaksi myös uusia pelaajaluokkia, hahmoja, loitsuja ja seikkailupaketteja.